laion/Wikipedia-Exotic huggingface dataset:
কর্তাভজা

কর্তাভজা হচ্ছে আঠারো শতকে বৈষ্ণববাদ ও সুফিবাদ থেকে উদ্ভূত একটি ক্ষুদ্র ধর্মীয় সম্প্রদায়। এ মতবাদের মূল গুরু হচ্ছেন আউলচাঁদ। আউলচাঁদের জন্ম ইংরেজির ১৬৮৬ খ্রিস্টাব্দে। আউলচাঁদের ২২ জন শিষ্যের মধ্যে প্রধান ৮ জন শিষ্য রামশরণ পালের নেতৃত্বে পশ্চিমবঙ্গের নদীয়া জেলার ঘোষপাড়ায় প্রতিষ্ঠা করেন কর্তাভজা ধর্মের অন্যতম পীঠস্থান, যা পরবর্তী সময়ে সতী মায়ের মন্দির নামে সবার কাছে পরিচিত। রামশরণ পালের স্ত্রীর নাম সরস্বতী, যার নামেই এই মন্দির- “সতী মায়ের মন্দির”(সরস্বতী-র প্রথম অক্ষর ‘স‘ আর শেষ অক্ষর ‘তী‘)। যিনি রামশরণ পালের মৃত্যুর পর কর্তাভজা সম্প্রদায়কে দিশা দেন। কর্তাভজা সম্প্রদায় মূর্তিপূজা এবং সকল প্রকার আনুষ্ঠানিক যাগযজ্ঞের বিরোধী। দেহেরকামই তাদের কাছে মুখ্য। এ প্রসঙ্গে কর্তাভজা প্রচারক দুলাল চাঁদ রচিত ভাবের গীতে বলা হয়েছে—– “আছে মানুষে মানুষে যার ভেদাভেদ জ্ঞান, সে রাজ্য গমনে তার মিলবে না সন্ধান” উক্ত ভাবের গীত থেকে বোঝা যায় কর্তাভজা সম্প্রদায়ের সাধন ভজনে মানবসেবার প্রসঙ্গটি বিশেষ তাৎপর্যপূর্ণ। এ প্রসঙ্গে ভাবের গীতে আরও বলা হয়েছে—– “ মানুষ ভজ, মানুষ চিন, মানুষ কর সার, সকলি মানুষের খেলা মানুষ বই নাই আর” কর্তাভজা সম্প্রদায়ের উল্লেখযোগ্য দিক হলো এখানে হিন্দু গুরুর মুসলমান শিষ্য যেমন আছেন তেমনি আছেন মুসলমান গুরুর হিন্দু শিষ্য। গুরুকে এরা মহাশয় এবং শিষ্যকে বরাতি বলে। এ সম্প্রদায়ে নারী পুরুষ নেতৃত্ব নিয়ে কোন প্রশ্ন তোলা হয়না। একারণে গুরুদেবের ভূমিকায় নারী পুরুষ উভয়কেই দেখা যায়। একইভাবে এরা বাউল সম্প্রদায়ের মত জাতিভেদ প্রথা মানেনা। দুলাল চাঁদের ভাবের গীতে তাই আরও বলা হচ্ছে—- “ভেদ নাই মানুষে মানুষে, খেদ কেন ভাই এদেশে” সম্প্রদায়িক সম্প্রীতির এক উজ্জ্বল দর্শনের সন্ধান পাওয়া যায় কর্তাভজা সম্প্রদায়ে। এ বিষয়ে কবি নবীন চন্দ্র সেনের বক্তব্য অত্যন্ত প্রনিধানযোগ্য। তাঁর মতে, কর্তাভজা সম্প্রদায়ে কোন জাতিভেদ নাই। সকলেই এক রন্ধনশালার পাক গ্রহণ করে। স্পর্শ দোষ এদের কাছে মুখ্য নয়। মানুষ হয়ে বর্বতার ভূমিকায় থাকা যাবেনা এটিই এদের কাছে মুখ্য বিবেচ্য বিষয়। কর্তাভজাদের একটি উল্লেখযোগ্য দিক হলো গুরুদেবের পুত্র অযোগ্য হলে তারা তাকে গুরু নির্বাচন করতে চায়না তাদের আইন পুস্তক ভাবের গীতে এ প্রসঙ্গে অভিমত ব্যক্ত করে বলা হয়েছে কর্তাভজা সম্প্রদায়ের সাধন ভজন সম্পর্কে পর্যাপ্ত জ্ঞান রাখেন এমন ব্যক্তিই গুরুদেব হবার অধিকারী। এ জায়গায় কর্তাভজা সম্প্রদায় বর্ণবাদ এবং ব্রাহ্মণ্যবাদের কবল থেকে বেরিয়ে আসতে সমর্থ হয়েছে। http://bn.banglapedia.org/index.php?title=%E0%A6%95%E0%A6%B0%E0%A7%8D%E0%A6%A4%E0%A6%BE%E0%A6%AD%E0%A6%9C%E0%A6%BE
আতাওয়ালপা

আতাওয়ালপা বা আতাহুয়াল্পা (স্পেনীয়: Atahualpa) (জীবনকাল: মার্চ ২০, ১৪৯৭, কারানকি ইকুয়েডর - জুলাই ২৬, ১৫৩৩, কাহামার্কা, পেরু) ইনকা সাম্রাজ্যের ১৩তম ও শেষ স্বাধীন সম্রাট ছিলেন। তখন ইনকা সাম্রাজ্যের আরেক নাম ছিল তাওয়ান্তিনসুইয়ু। তিনি তার ছোট ভাই হুয়াসকারকে এক গৃহযুদ্ধে পরাজিত করে সিংহাসন আরোহণ করেছিলেন। মূলত আটাওয়ালপা এবং হুয়াসকার বাবা হুয়াইনা কাপাকের মৃত্যুর পরপরই এই গৃহযুদ্ধের সূত্রপাত ঘটেছিল। আতাহুয়াল্পা স্পেনীদের হাতে নিহত হয়েছিলেন। ধারণা করা হয় তাদের বাবা ম্যালেরিয়া বা গুটিবসন্তজাতীয় কোন রোগে আক্রান্ত হয়ে মৃত্যুবরণ করেন। এই গৃহযুদ্ধ চলাকালীন সময়েই স্পেনীয় সেনাপতি ফ্রান্সিসকো পিসার্‌রো ইনকাদের সাম্রাজ্যে প্রবেশ করেন এবং একপর্যায়ে আটাওয়ালপাকে বন্দী করেন। আটাওয়ালপার মাধ্যমেই পিসার্‌রো ইনকা সাম্রাজ্য নিয়ন্ত্রণ করছিলেন। ইনকারা আটাওয়ালপার মুক্তির জন্য পণ হিসেবে ৬০ ঘনমিটার সোনা দিতে রাজি হয়েছিল। এ সত্ত্বেও পিসার্‌রো তাকে মুক্তি দেয়নি। বরং মুক্তিপণের প্রত্যাশা না করেই আটাওয়ালপাকে হত্যা করে। এই হত্যার সংবাদ যখন ইনকাদের কাছে যায়, তখন তারা ১১০০ লামার পিঠে চাপিয়ে ঐ সোনাগুলো নিয়ে আসছিল। সংবাদ জানার পর তারা সোনাগুলো অ্যাজানগারের পর্বতে লুকিয়ে ফেলে। যাহোক, আটাওয়ালপার মৃত্যুর মধ্য দিয়েই স্বাধীন ইনকা সাম্রাজ্য স্পেনের অধিকারভুক্ত হয়। Andagoya, Pascual de। "Narrative of the Proceedings of Pedrarias Davila"। The Hakluyt Society। সংগ্রহের তারিখ ২১ জুন ২০১৯ – Wikisource-এর মাধ্যমে।  Viages menores, y los de Vespucio; Poblaciones en el Darien, suplemento al tomo II (স্পেনীয় ভাষায়)। ১৮২৯। পৃষ্ঠা 426–।  একজন ইনকা রাজাকে আটক করার কাহিনী
ভারতীয় বাঙালি

ভারতীয় বাঙালি বলতে ভারতের পশ্চিমবঙ্গ, আন্দামান, আসাম, ত্রিপুরা, ঝাড়খণ্ড ও পূর্ব বিহারের ভূমিপুত্রদের বোঝায় যাঁদের মাতৃভাষা বাংলা। এই নৃগোষ্ঠীর ইতিহাস প্রায় সাড়ে ৪৫০০ বছরের পুরনো। বাঙালি ভারতের দ্বিতীয় বৃহত্তম জাতি। কাজেই প্রাচীনকাল থেকে এবং স্বাধীনতার সমসময়িক কাল থেকেই ভারতের রাজনীতি, সমাজনীতি, শিক্ষা, চারুকলা, বিজ্ঞানচর্চা, দর্শনচর্চা, চিকিৎসাবিজ্ঞান চর্চা, চিত্রশিল্প, সংগীত, চলচ্চিত্র, ক্রীড়া, মহাকাশ চর্চায় বাঙালি জাতির অবদান অনস্বীকার্য। হিন্দু ধর্মের বিস্তার ও সংস্কারে বাঙালি জাতি অবিস্মরণীয় কীর্তি রেখে ইতিহাসের দলিল তৈরি করেছে। সর্বোপরি বাংলাভাষা ও সাহিত্যের গঠনে এই জাতি গুরুত্বপূর্ণ অবদান রেখেছে। বিশ্বে প্রথম সাহিত্যে নোবেল পুরস্কার প্রাপক- রবীন্দ্রনাথ ঠাকুর মঙ্গল পাণ্ডে ক্ষুদিরাম বসু সুভাষচন্দ্র বসু মানবেন্দ্রনাথ রায় বিধানচন্দ্র রায় জ্যোতি বসু ভারতের লোকসভার প্রথম বাঙালি অধ‍্যক্ষ- সোমনাথ চট্টোপাধ্যায় ভারতের প্রথম বাঙালি রাষ্ট্রপতি - প্রণব মুখোপাধ্যায় ভারতে প্রথম দন্তচিকিৎসা- রফিউদ্দিন আহমেদ, ডেন্টিস্ট, ভারতের প্রথম ডেন্টাল কলেজ এবং বেঙ্গল ডেন্টাল অ্যাসোসিয়েশনের প্রতিষ্ঠা করেন। ভারতে প্রথম মানব হৃদপিণ্ড প্রতিস্থাপনকারী শল্যচিকিৎসক- প্রফুল্লকুমার সেন
খুনজেরাব জাতীয় উদ্যান

খুনজেরাব জাতীয় উদ্যান (উর্দু: خنجراب نیشنل پارک‎‎) হলো পাকিস্তানের একটি জাতীয় উদ্যান, যার অবস্থান গিলগিট বালতিস্তান, পাকিস্তান।। খুনজেরাব জাতীয় পার্ক পাকিস্তান এর তৃতীয় বৃহত্তম জাতীয় পার্ক এবং চীন ট্যাক্সকোগ্রান প্রকৃতি সংরক্ষিত ভূমি সংলগ্ন। খুন অর্থ "রক্ত" এবং জারভ অর্থ "জলপ্রবাহ" অাঞ্চলিক ভাষা'য় ওয়াখি। খুনজেরাব জাতীয় উদ্যান প্রাথম পর্যায়ে মারকো পোলো ভেড়া (সেইসাথে তুষারপাঠ চিতাবাঘ ভার্ল) রক্ষা করার মাধ্যম হিসাবে এই এলাকায় সমকালীন সময় গড়ে ওঠে । ১৯৭৪ সালে একটি ছোট জরিপের পর, স্কালারের উদ্যানটির সীমানা ম্যাপ করা হয়েছিল। ২৯ শে এপ্রিল ১৯৭৯ সালে পাকিস্তান এর প্রধানমন্ত্রী জুলফিকার আলী ভুট্টো উদ্যানটির আনুষ্ঠানিকভাবে সংস্থাপিত করেন। এবং তিনি বলেন যে এই উদ্যান একদিন অবশ্যই বিশ্ব বিখ্যাত উদ্যান হয়ে উঠবে"। তালিকাভুক্ত হওয়ার সত্ত্বেও সুরক্ষিত এলাকায় বিশ্ব কমিশন#আই ইউ সিএন সুরক্ষা বিভাগের একটি মোট প্রজাতি: ১৬. উদ্যানের মধ্যে স্তন্যপায়ী প্রাণী: "খুনজেরাব জাতীয় পার্ক"। World Wildlife Fund। ফেব্রুয়ারি ৪, ২০১২ তারিখে মূল থেকে আর্কাইভ করা। সংগ্রহের তারিখ মে ৫, ২০১২।  Kemf 1993, পৃ. 141 Kalland ও Bruun 1995, পৃ. 108 উইকিমিডিয়া কমন্সে খুনজেরাব জাতীয় উদ্যান সংক্রান্ত মিডিয়া রয়েছে। WWFPak.org - Khunjerab Objects of Desire in the Northern Areas - Report by John Mock, UC Berkeley ওয়েব্যাক মেশিনে আর্কাইভকৃত ২৬ ফেব্রুয়ারি ২০০৫ তারিখে Mountain Protected Areas in Pakistan - Report by John Mock, UC Berkeley ওয়েব্যাক মেশিনে আর্কাইভকৃত ২৮ ফেব্রুয়ারি ২০০৫ তারিখে
নেহেরু বিজ্ঞান ও প্রযুক্তি সংগ্রহশালা

নেহেরু বিজ্ঞান ও প্রযুক্তি সংগ্রহশালা ভারতের পশ্চিমবঙ্গের খড়গপুর শহরের একটি সংগ্রশালা। এটি হিজলি ডিটেনশন ক্যাম্প বিল্ডিংয়ে ১৯৯০ সালে প্রতিষ্ঠিত হয়। পরবর্তীতে আইআইটি-খড়গপুর হেরিটেজ বিল্ডিং, এটি এখন হিজলি শহীদ ভবন নামে পরিচিত। বাইজেন্টাইনের স্থাপত্য সাথে সামঞ্জস্য রেখে ভবনটি ব্রিটিশ সেনারা তৈরি করে এবং ১৯৩০ সালে মুক্তিযোদ্ধাদের আটক করার জন্য ব্যবহার করেছিলেন। যদিও সেই সময়ে দেশে কয়েকটি বন্দীশালা ছিল, তবে হিজলি ডিটেনশন ক্যাম্প বা হিজলি বন্দী শিবিরটি ছিল একমাত্র কারাবন্দী যা পুলিশের গুলিতে ২ জন বন্দীর মৃত্যু সাক্ষী। এই ঘটনার প্রতিবাদে নেতৃত্ব দেয়, জাতীয় পরিসংখ্যান দ্বারা তাদের রাগ নিবন্ধন করেন যেমন রবীন্দ্রনাথ ঠাকুর, সুভাষ চন্দ্র বসু এবং আরও অনেক স্বাধীনতা সংগ্রামী। প্রথম ইন্ডিয়ান ইনস্টিটিউট অফ টেকনোলজি (প্রাথমিকভাবে হাই টেকনিক্যাল ইনস্টিটিউট নামে পরিচিত) রাখার জন্য এই ভবনটি ব্যবহার করা হতো। সংগ্রহশালার অনেকগুলি অভ্যন্তরীণ প্রদর্শনী রয়েছে যা ভারতে বিভিন্ন প্রতিষ্ঠান ও সংস্থার কাছ থেকে সংগ্রহ করা প্রযুক্তিগত মডেলগুলির মধ্যে রয়েছে। সংগ্রহশালার বাইরের পার্ক এবং একটি বাষ্প ইঞ্জিন রয়েছে। মিউজিয়ামের একটি আর্কাইভ রুম আছে যা ইনস্টিটিউট ও মেদিনীপুর জেলার ইতিহাস সম্পর্কিত ডকুমেন্টস দেখায়। "IIT-Kharagpur remembers its Hijli Jail days"। সংগ্রহের তারিখ ১২ ডিসেম্বর ২০১৭।  Nehru Science Centre official Site Nehru Museum at Indian Institute of Technology
মঞ্চ শিল্পরীতি (বাংলার মন্দির স্থাপত্যরীতি)

মঞ্চ বা স্টেজের মত করে মন্দির করাকেই মঞ্চ শিল্প ধারার স্থাপত্য বলা হয়। নানা ধর্মীয় উত্সবের সময় বিগ্রহ এনে মঞ্চে বসানো হত বলে চার দিক থেকে দেখতে পাওয়ার জন্য খিলান সহযোগে খোলা থাকে। তবে এর ব্যতিক্রমও দেখা যায়। মঞ্চ স্থাপত্যকে বিভিন্ন ভাবে বিভিন্ন উত্সবে ও ধর্মীয় আচার অনুষ্ঠানে ব্যবহার করা হয়। সেই হিসাবে মূলত তিন প্রকার মঞ্চ স্থাপত্য শৈলী দেখা যায়। তুলসী মঞ্চ -এটি সাধারনত চার কোনাকৃতি হয়। দোল মঞ্চ - দোল মঞ্চ সাধারনত চার কোনাকৃতি হয়। রাস মঞ্চ - এটি সাধারনত আট কোনাকৃতি হয়। মঞ্চ কথাটার মানে হলো উঁচু প্যাভিলিয়ন। বিভিন্ন কারণে এই মঞ্চ করে পূজা আরাধনা করা হতো। ভগবান শ্রীকৃষ্ণর অন্যতম একটি উৎসব হলো রাস উৎসব। হেমন্তকালে এই রাস উৎসবের জন্য মূলত অষ্টভুজাকার মঞ্চ তৈরি করে কৃষ্ণ মূর্তি মন্দির থেকে বের করে সেখানে আনা হতো। যেহেতু উৎসবের সময় অনেক মানুষের সমাগম হয় তাই সবাই যাতে দেখতে পায় সেই জন্য চার দিক খোলা মঞ্চে মূর্তি রাখা হতো। মেদিনীপুরে একটি বিশেষ ধরনের চূড়া বিশিষ্ঠ রাস মঞ্চ করা হতো। অনেকটা মাঝখানটা কিছুটা স্ফীত উল্টানো ফুলের মতো দেখতে হতো চূড়াটি। স্থানীয়রা এটিকে রসুন চূড়া বলেন। রাস মঞ্চ গুলো সাধারণত মূল মন্দিরের থেকে একটু ছোটো হতো কিন্তু সেটি মন্দির প্রাঙ্গনেই তৈরি করা হতো যাতে উৎসবের সময় ঠাকুর নিয়ে এনে রাখতে সুবিধা হয়। তবে কিছু ক্ষেত্রে এর ব্যতিক্রমও দেখা যায়। যেমন বিষ্ণুপুরের পটুয়াতে। এখানে স্থানীয় বিভিন্ন মন্দির থেকে ঠাকুর উৎসবের দিন একটি রাস মঞ্চে আনা হতো। সেই কারণে রাস মঞ্চটি অনেক বড়ো। মেদিনীপুরের কিছু রাস মঞ্চে টেরাকোটার ভাস্কর্য দেখা যায়। এগড়ার কাছে কিছু রাস মঞ্চে ভাস্কর্য দেখা যায়। বিশালাকার রাস মঞ্চ দেখা যায় বিষ্ণুপুরে। বিষ্ণুপুরের রাজারা তাদের মূল ধর্মীয় উৎসব রাসের জন্য বিশালাকার রাস মঞ্চ করতেন। বসন্ত কালে বৈষ্ণবদের একটি বিশেষ ধর্মীয় অনুষ্ঠান হলো দোল যাত্রা। এই দিন রাধা কৃষ্ণকে মন্দিরের থেকে এনে বাইরে তৈরি করা মঞ্চে রাখা হয়। সেই কারণেই বাইরে সুসজ্জিত মঞ্চ করা হয়। দোলমঞ্চ গুলো সাধারণত চৌকো সোজা খিলান যুক্ত হয়ে থাকে। চারটি উঁচু স্তম্ভের উপরে চারচালা বা পঞ্চরত্ন কখনো বা দালান স্থাপত্যের তৈরি করা হতো। গুরাপের কাছে নন্দ দুলাল মন্দিরের দোল মঞ্চটি খুবই সুন্দর ভাস্কর্যের নিদর্শন। এছাড়া বাংলাদেশে রাজশাহীতে বহুতল দোলমঞ্চে আছে। পাবনায় একটি দোলমঞ্চ অনেকটা পিরামিডের ন্যায়। তুলসী মঞ্চ বাড়ির জমি থেকে একটু উঁচু জায়গায় বানানো হয় । তুলসী গাছকে দেবী রুপে পূজা করা হয়। তুলসী শ্রীকৃষ্ণের খুব প্রিয় ।তাই তুলসী পূজা বৈষ্ণবদের নিত্য কর্ম। পুরাণ মতে তুলসী গাছ যেখানে থাকে সেখানে কোনো শোক থাকে না।তুলসী মঞ্চ রাখার কিছু নিয়ম রয়েছে। সন্ধ্যায় তুলসী মঞ্চে প্রদীপ জ্বালানো হয়। বাংলার মন্দির স্থাপত্য "Sthapatya" (ইংরেজি ভাষায়)। ২০১৭-১০-৩১ তারিখে মূল থেকে আর্কাইভ করা। সংগ্রহের তারিখ ২০১৭-১২-১২।  "Terracotta Temples of Bengal"। Amit Guha (ইংরেজি ভাষায়)। ২০১৭-১১-১৫। ২০১৮-০৯-০৪ তারিখে মূল থেকে আর্কাইভ করা। সংগ্রহের তারিখ ২০১৭-১২-১১।  সংবাদদাতা, নিজস্ব। "বাড়িতে তুলসী মঞ্চ সঠিক নিয়মে রেখেছেন তো?"। anandabazar.com (ইংরেজি ভাষায়)। সংগ্রহের তারিখ ২০২১-০৭-২৪।
ফ্রাঙ্ক কিং

ফ্রাঙ্ক ম্যাকডোনাল্ড কিং (ইংরেজি: Frank King; জন্ম: ১৪ ডিসেম্বর, ১৯২৬ - মৃত্যু: ২৩ ডিসেম্বর, ১৯৯০) সেন্ট মাইকেলের ব্রাইটন এলাকার ডেলামেয়ার ল্যান্ডে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৩ থেকে ১৯৫৬ সময়কালে ওয়েস্ট ইন্ডিজের পক্ষে ১৪ টেস্টে অংশ নিয়েছেন তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস এবং ত্রিনিদাদ ও টোবাগোর প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ফ্রাঙ্ক কিং। ১৯৪৭-৪৮ মৌসুম থেকে ১৯৫৬-৫৭ মৌসুম পর্যন্ত বার্বাডোসের পক্ষে প্রথম-শ্রেণীর ক্রিকেটে অংশগ্রহণ করেন ফ্রাঙ্ক কিং। ব্যতিক্রম হিসেবে ১৯৫০-৫১ মৌসুমে ত্রিনিদাদের সদস্য থাকাবস্থায় দুই খেলায় বার্বাডোসের বিপক্ষে অংশ নিয়েছিলেন তিনি। ১৯৫১-৫২ মৌসুমে জ্যামাইকার বিপক্ষে নিজস্ব সেরা বোলিং পরিসংখ্যান ৫/৩৫ দাঁড় করান। ১৯৫০-এর দশকে উপর্যুপরি তিনটি টেস্ট সিরিজে ডানহাতি ফাস্ট বোলার হিসেবে বোলিং উদ্বোধন করেন। ১৯৫২-৫৩ মৌসুমে সফরকারী ভারতের বিপক্ষে তার টেস্ট অভিষেক ঘটে। এ সিরিজে দূর্দান্ত ক্রীড়াশৈলীর উপস্থাপনা ঘটান ফ্রাঙ্ক কিং। সিরিজে ১৭ উইকেট দখল করে প্রতিশ্রুতিশীলতার পরিচয় দেন ও আল্ফ ভ্যালেন্টাইনের পর দ্বিতীয় সর্বোচ্চ উইকেট শিকারীতে পরিণত হন। উল্লেখযোগ্য দিক ছিল সিরিজের তৃতীয় টেস্টে ভারতের প্রথম ইনিংসে ৫/৭৪ লাভ করা। এছাড়াও, ভারতীয় উইকেট-রক্ষক ইব্রাহিম মাকা’র হাত ভেঙ্গে ফেলেন তিনি। তবে, তিনি এ ধারাবাহিকতা পরবর্তী সিরিজগুলোয় তুলে ধরতে ব্যর্থ হন। এ সফর সম্পর্কে উইজডেন মন্তব্য করে যে, এ ধরনের আশ্চর্য বলে খুব কমই সফলতা পেয়েছেন। পরবর্তী মৌসুমে ইংল্যান্ডের বিপক্ষে তিন টেস্টের সিরিজে অংশ নিয়ে আট উইকেট দখল করেন তিনি। এবারও তার বোলিংয়ের আগ্রাসনের শিকারে পরিণত হয় ইংরেজ দল ও বেশ কয়েকজন ব্যাটসম্যান আহত হন। তবে, পেশীর সঙ্কোচনের কবলে পড়েন তিনি। ১৯৫৪-৫৫ মৌসুমে অস্ট্রেলিয়ার মুখোমুখি হন। সফরকারী দলটির বিপক্ষে চার টেস্টে অংশ নেন। তিনি মাত্র তিন উইকেট পেয়েছিলেন। প্রথম টেস্টের দ্বিতীয় ইনিংসে নিজস্ব ব্যক্তিগত সর্বোচ্চ ২১ রান তুলেন। এরফলে ওয়েস্ট ইন্ডিজ দল ইনিংস পরাজয় এড়াতে সক্ষম হয়েছিল। ১৯৫৫-৫৬ মৌসুমে একবারই বিদেশ সফরে যান। স্বাগতিক নিউজিল্যান্ডের বিপক্ষে আঘাতের কারণে তার স্বাভাবিক ক্রীড়াশৈলী ব্যাহত হয়। প্রথম টেস্টে নয় ওভার বোলিংয়ের পর পেশীর সঙ্কোচনের ফলে মাঠের বাইরে চলে যান। তৃতীয় টেস্টে আবারও দলে ফিরে আসেন। এবারও আঘাতের কবলে পড়েন নবম ওভারের চতুর্থ বলের সময়। এ সফরেই টম ডিউডনি’র উত্থান দেখা যায় ও কিংকে এরপর আর ওয়েস্ট ইন্ডিজের পক্ষে খেলতে দেখা যায়নি। ১৯৫৭ সালে তাকে দলের বাইরে রেখে ওয়েস্ট ইন্ডিজ দল ইংল্যান্ড গমন করে। এর পরপরই কিং প্রথম-শ্রেণীর ক্রিকেটকে চিরতরে বিদায় জানান। ইংল্যান্ডে চলে যান তিনি ও সেখানকার লীগ ক্রিকেটে তাকে খেলতে দেখা যায়। বার্মিংহাম লীগে ওয়েস্ট ব্রোমউইচ ডার্টমাউথের পক্ষে খেলেন তিনি। ২৩ ডিসেম্বর, ১৯৯০ তারিখে ৬৪ বছর বয়সে স্টাফোর্ডশায়ারের ওয়ালসল এলাকার বেস্কটে ফ্রাঙ্ক কিংয়ের দেহাবসান ঘটে। West Indies v India, Port of Spain 1952–53 Wisden 1954, p. 820. Wisden 1992, p. 1257. আলফ্রেড বিন্স বার্কলি গ্যাসকিন ত্রিনিদাদ ও টোবাগো জাতীয় ক্রিকেট দল ওয়েস্ট ইন্ডিয়ান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে ফ্রাঙ্ক কিং (ইংরেজি) ক্রিকেটআর্কাইভে ফ্রাঙ্ক কিং (সদস্যতা প্রয়োজনীয়) (ইংরেজি)
সাইয়্যাদা নাফিসাহ বিনত আল-হাসান

সাইয়্যাদা নাফিসাহ বিনত আল-হাসান হলেন একজন প্রখ্যাত মুসলিম বিদূষী নারী যিনি ইমাম শাফির শিক্ষক হিসাবে সমধিক পরিচিত। তিনি মিশরের কায়রোতে বসবাস করতেন। নাফিসাহ হিজরি ১৪৫ সনের ১১ রবিউল আউয়াল তারিখ মক্কায় জন্মগ্রহণ করেন। তার পিতার নাম আল-হাসান আল-আনওয়ার, যিনি মদীনার গভর্নর ছিলেন। তিনি ছিলেন ইসলাম ধর্মের প্রবর্তক ও শেষনবী মুহাম্মদের কন্যা ফাতেমার বংশধর। সাইয়্যাদা নাফিসাহ তার অর্থ-বিত্ত ধর্মীয় শিক্ষা ও সমাজের কল্যাণে ব্যয় করতেন; এমনকি তিনি ইমাম শাফিকেও শিক্ষার্জনের জন্য অর্থ সহায়তা করেছিলেন। বর্ণিত আছে যে, সাইয়্যেদা নাফিসা সংযমী জীবনযাপন করতেন। তার ভাগ্নী জয়নাব সাক্ষী ছিল যে, তার খালা তিন দিন অন্তর একবার খেতেন এবং তার কাছে একটি খালি ঝুড়ি রেখেছিল, প্রতিবার যখন তিনি ছোট কিছু খেতে চাইতেন, তখন তিনি তার হাত ঝুড়ির ভিতরে ঢুকান এবং আল্লাহর কাছ থেকে প্রেরিত কিছু পাওয়া যেত। একবার জয়নাব তার খালাকে জিজ্ঞাসা করেছিলেন: "আপনার নিজের যত্ন নেওয়া উচিত"। এর জবাবে তিনি জবাব দিয়েছিলেন "আমার পালনকর্তার কাছে পৌঁছানোর আগে আমি কীভাবে নিজের যত্ন নেব? আমার সামনে এমন অনেক বাধা রয়েছে যা সফলদের ব্যতীত আর কেউ পার করতে পারে না (আল-ফিজান, ْلْفَائِزُوْن)।" ১৫০ এরও অধিক অলৌকিক ঘটনা (কারামাত) সাইয়্যেদা নাফিসার সারা জীবনে এবং মৃত্যুর পরেও প্রকাশিত হয়েছে। কায়রোতে বসতি স্থাপনের পরে, তার প্রতিবেশী অমুসলিম পরিবারের পক্ষাঘাতগ্রস্ত কন্যাকে নিরাময় করার এক অলৌকিক ঘটনা ঘটল। একদিন মহিলাটি তার কন্যাকে সাইয়্যেদা নাফিসার কাছে রেখে বাজারে যায়। যখন সাইয়্যেদা নাফিসা নামাযের আগে ওযূ করলেন, তখন কয়েক ফোঁটা পানি মেয়েটিকে স্পর্শ করল এবং সে চলতে শুরু করল। সাইয়্যেদা নাফিসা যখন নামাজ আদায় করছিলেন, তখন কন্যাটি উঠে দাঁড়ালেন এবং আসন্ন মায়ের কাছে ছুটে গেলেন, তিনি তখন কাঁপছিলেন এবং একই মুহূর্তে আনন্দিত হয়েছিলেন। এই অলৌকিক ঘটনাটির পরে, পুরো পরিবার এবং অন্যান্য প্রতিবেশীরা ইসলাম গ্রহণ করেছিল। তার মৃত্যুর পরে একটি দুর্ঘটনা ঘটেছিল। কিছু চোর তার মাজার মসজিদে প্রবেশ করে ষোলটি রূপোর বাতি নিল। তারা অবিলম্বে পালাতে চেয়েছিল, কিন্তু দরজা খুঁজে পেতে ব্যর্থ হয়েছিল। তারা আটকা পড়ল যেন তারা খাঁচায় ছিল। পরের দিন সকালে, তাদের পাওয়া গিয়েছিল এবং কারাগারে প্রেরণ করা হয়েছিল। হিজরি ২০৮ সনের ১৫ রমজান তিনি কোরআন পাঠরত অবস্থায় মৃত্যুবরণ করেন। তার নামে মিশরে একটি সমাধি এলাকার নামকরণ করা হয়েছে 'এল সায়িদা নাফিসা কবরস্থান' নামে। ইমাম শাফি; শাফিঈ মাযহাব। ash-Sha`rawi, Imam Metawalli। "Nafisa at-Tahira"। Sunnah.Org। ২৬ জুন ২০১৯ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১৭।  Aliyah, Zainab। "Great Women in Islamic History: A Forgotten Legacy"। Young Muslim Digest। ১৪ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৫।  "ফেরাউনের দেশে ইসলাম"। দৈনিক নয়াদিগন্ত অনলাইন। ৯ মার্চ ২০১৭। সংগ্রহের তারিখ ১১ ডিসেম্বর ২০১৭।  "আল বিদায়া ওয়ান্নিহায়া - খন্ড ১০"। habibur.com। সংগ্রহের তারিখ ১১ ডিসেম্বর ২০১৭।  Fa "Sayyida Nafisah bint al-Hasan al-Anwar"। Mazaratmisr.Org। সংগ্রহের তারিখ ১১ ডিসেম্বর ২০১৭।  "ওমর শরিফের দাফন"। দৈনিক প্রথম আলো অনলাইন। ১৩ জুলাই ২০১৫। সংগ্রহের তারিখ ১১ ডিসেম্বর ২০১৭।  সাইয়্যাদা নাফিসাহ বিনত আল-হাসান ওয়েব্যাক মেশিনে আর্কাইভকৃত ২৬ জুন ২০১৯ তারিখে-এর সংক্ষিপ্ত জীবনী।
মসাগ্রাম রেলওয়ে স্টেশন

মসাগ্রাম রেলওয়ে স্টেশন কলকাতা শহরতলি রেলের হাওড়া-বর্ধমান কর্ড লাইনের একটি জংশন স্টেশন। মসাগ্রাম হল ভারতের পশ্চিমবঙ্গ রাজ্যের পূর্ব বর্ধমান জেলার একটি শহর। এটি মসাগ্রাম এবং পার্শ্ববর্তী গ্রামগুলিতে রেল পরিসেবা প্রদান করে। বাঁকুড়া-মসাগ্রাম লাইন ও হাওড়া-বর্ধমান কর্ড লাইন মসাগ্রাম স্টেশনকে একটি জংশন স্টেশনে পরিনত করে। রেলওয়ে স্টেশনটির কাছাকাছি দামোদর নদ প্রবাহিত হয়েছে। হাওড়া-বর্ধমান কর্ড লাইন, হাওড়া-বর্ধমান মেন লাইনের তুলনায় কম দূরত্বে হাওড়ার সঙ্গে বর্ধমানের সংযোগ ঘটায়। লাইনটি ১৯১৭ সালে নির্মিত হয়েছিল। হাওড়া-বর্ধমানের কর্ড লাইন ১৯৬৪-৬৬ সালে বিদ্যুতায়িত হয়। প্রায় ৩,০০০ যাত্রী প্রতিদিন মাসগ্রাম রেলওয়ে স্টেশন ব্যবহার করে। ১১৭ কিলোমিটার দীর্ঘ (৭৩ মাইল) বাঁকুড়া-মসাগ্রাম লাইন মসাগ্রামের কাছে হাওড়া-বর্ধমান কর্ড লাইনের সাথে সংযুক্ত হয়েছে। দামোদর নদের উপর ৫১০ মিটার দীর্ঘ (১,৬৭০ ফুট) রেল সেতু নির্মিত হয়েছে এবং শেষ সেক্টরে কাজ করে, মথনাসীপুর-মসাগ্রাম নতুন লাইন প্রকল্প ১৬ এপ্রিল ২০১৩ উদ্বোধন করা হয়। "The Chronology of Railway development in Eastern India"। railindia। ১৬ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৭।  "History of Electrification"। IRFCA। সংগ্রহের তারিখ ১২ ডিসেম্বর ২০১৭।  "Masagram"। Railenquiry.in। সংগ্রহের তারিখ ১২ ডিসেম্বর ২০১৭।  Mandal, Sanjay (২০০৫-০৯-১২)। "Train to Bankura"। Calcutta, India: The Telegraph, 12 September 2005। সংগ্রহের তারিখ ১২ ডিসেম্বর ২০১৭।  "Before swearing-in, Didi's rail sops on track"। Business Standard, 18 May 2011। সংগ্রহের তারিখ ১২ ডিসেম্বর ২০১৭।  "SER GM reviews Bankura-Masagram rail project"। Web India 123, 9 February 2012। সংগ্রহের তারিখ ১২ ডিসেম্বর ২০১৭।  "South Eastern Railway"। ser.indianrailways.gov.in। ২১ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৭।
১১ রবিউল আউয়াল

১১ রবিউল আউয়াল (আরবি: ربيع الأول ١١) ইসলামি বর্ষপঞ্জির তৃতীয় মাস রবিউল আউয়ালের একাদশতম দিন এবং হিজরী বছরের ৭১তম দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়। ১৪৫ হিজরী - নাফিসাহ আত-তাহিরা, প্রখ্যাত সুফি। সাইট এএফপি।
সেন্ট জেভিয়ার্স বিশ্ববিদ্যালয়, কলকাতা

সেন্ট জেভিয়ার্স বিশ্ববিদ্যালয়, কলকাতা (ইংরেজি: St. Xavier's University, Kolkata) ভারতের পশ্চিমবঙ্গ রাজ্যের রাজধানী কলকাতার নিউ টাউন উপশহরে অবস্থিত একটি বেসরকারি জেসুইট বিশ্ববিদ্যালয়। ২০১৭ সালে এই বিশ্ববিদ্যালয়টি প্রতিষ্ঠিত হয়। ২০১১ সালে ফেলিক্স রাজের সভাপতিত্বে কলকাতার সেন্ট জেভিয়ার্স কলেজ প্রাক্তনী সংসদ একটি দশবার্ষিকী পরিকল্পনা গ্রহণ করে। এই পরিকল্পনার অঙ্গ হিসেবে সেন্ট জেভিয়ার্স বিশ্ববিদ্যালয় প্রতিষ্ঠার সিদ্ধান্ত গৃহীত হয়। ২০১২ সালে পশ্চিমবঙ্গের মুখ্যমন্ত্রী মমতা বন্দ্যোপাধ্যায় সেন্ট জেভিয়ার্স কলেজকে বিশ্ববিদ্যালয়ে রূপান্তরিত করার পরিকল্পনাটি অনুমোদন করেন। ২০১৩ সালে সরকারের থেকে জমি কিনে বিশ্ববিদ্যালয়ের ভিত্তিপ্রস্তর স্থাপন করা হয়। ২০১৬ সালে পশ্চিমবঙ্গ বিধানসভায় "সেন্ট জেভিয়ার্স বিশ্ববিদ্যালয়, কলকাতা আইন" পাস হয়। এই আইনে বলা হয়, পশ্চিমবঙ্গের জেসুইট কলেজগুলি এই বিশ্ববিদ্যালয়ের অধিভুক্ত হতে পারবে এবং জেসুইট প্রভিন্সিয়ালের সভাপতিত্বে সেন্ট জেভিয়ার্স কলেজ কলকাতা এডুকেশনাল ট্রাস্ট হবে এই বিশ্ববিদ্যালয়ের মালিক। এছাড়া ৩৬ সদস্যের একটি গভর্নিং বডি, একজিকিউটিভ কাউন্সিল, ১৩ সদস্যের একটি একজিকিউটিভ কাউন্সিল, অ্যাকাডেমিক কাউন্সিল, ফ্যাকাল্টি কাউন্সিল, বোর্ড অফ স্টাডিজ ও ফাইনান্স কমিটি গঠিত হয়। ২০১৭ সালের ৮ ফেব্রুয়ারি উক্ত আইন মোতাবেক সেন্ট জেভিয়ার্স বিশ্ববিদ্যালয় প্রতিষ্ঠিত হয়। সেই মাসেই ফেলিক্স রাজ বিশ্ববিদ্যালয় পরিচালনার দায়িত্ব গ্রহণ করেন। মূল বিশ্ববিদ্যালয় ভবনটি ছয়তলা। এই ভবনে একাধিক গ্যালারি ও অ্যাম্ফিথিয়েটারের ধাঁচে নির্মিত কয়েকটি শ্রেণীকক্ষ আছে। মূল ভবনের কাছেই বৃহদায়তন একটি জেসুইট আবাসও নির্মিত হয়েছে। সেন্ট জেভিয়ার্স কলেজটি অবশ্য বিশ্ববিদ্যালয় প্রতিষ্ঠার পরও কিছুকাল কলকাতা বিশ্ববিদ্যালয় কর্তৃক অনুমোদিত কলেজ হিসেবে গণ্য হবে। "St Xaviers University Kolkata Bill 2016 passed in WB Assembly"। সংগ্রহের তারিখ ২০১৭-১০-১০।  "St. Xavier's University, Kolkata"। www.sxuk.in (ইংরেজি ভাষায়)। ২০১৭-১০-১১ তারিখে মূল থেকে আর্কাইভ করা। সংগ্রহের তারিখ ২০১৭-১০-১০।  "Xavier's varsity gets vice-chancellor"। The Telegraph। সংগ্রহের তারিখ ১৮ ফেব্রুয়ারি ২০১৭।  "St. Xavier's University, Kolkata"। www.sxuk.in (ইংরেজি ভাষায়)। ২০১৭-০৯-২৮ তারিখে মূল থেকে আর্কাইভ করা। সংগ্রহের তারিখ ২০১৭-১০-১০।  Sujit Chandra (২০১৭-০৫-১৫), St Xavier’s University, সংগ্রহের তারিখ ২০১৭-১০-১০ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mamata Banerjee's Christmas gift to St Xavier's College Kolkata"। Times of India। সংগ্রহের তারিখ ১৮ ফেব্রুয়ারি ২০১৭।  সেন্ট জেভিয়ার্স বিশ্ববিদ্যালয়, কলকাতা - প্রাতিষ্ঠানিক ওয়েবসাইট
আ নাইট আউট (১৯১৫-এর চলচ্চিত্র)

আ নাইট আউট (ইংরেজি: A Night Out) হল চার্লি চ্যাপলিন পরিচালিত ১৯১৫ সালের মার্কিন নির্বাক হাস্যরসাত্মক চলচ্চিত্র। এসানে ফিল্ম কোম্পানি ক্যালিফোর্নিয়ার নাইলসে স্টুডিওতে আসার পর এটি চার্লি চ্যাপলিনের প্রথম চলচ্চিত্র। এসানে স্টুডিওর অধীনে চ্যাপলিনের প্রথম চলচ্চিত্র হিজ নিউ জব, যা এসানের শিকাগো স্টুডিওতে চিত্রায়িত হয়েছিল। এতে চ্যাপলিনের সাথে প্রধান নারী চরিত্রে অভিনয় করেন এডনা পারভায়েন্স। এটি পারভায়েন্সের প্রথম চলচ্চিত্র। চ্যাপলিন যখন তার চলচ্চিত্রের জন্য প্রধান নারী ভূমিকায় অভিনয়ের জন্য কাউকে খুঁজছিলেন, তিনি তাকে নিউ ইয়র্ককে খুঁজে পান। চার্লি ও বেন এক মদের দোকান থেকে বের হয়ে একটি রেস্তোরাঁয় যায়। সেখানে মদ্যপ এই দুজন এক ফ্রেঞ্চ ড্যান্ডি ও তার বান্ধবীর সাথে ঝগড়া করে। প্রধান খাদ্য পরিবেশক প্রথমে বেনকে ও পরে চার্লিকে রেস্তোরাঁ থেকে বের করে দেয়। তারা অন্য একটি মদের দোকানে যায় এবং পরে তাদের হোটেলের দিকে রওনা দেয়। তারা দুজনেই সেখানকার এক সুন্দরী মহিলার প্রতি আগ্রহী হয়ে ওঠে। চার্লি যখন দরজার ফুটো দিয়ে তাকে দেখছিল, এক বেলবয় তাকে বাধা দেয় এবং জানায় মহিলাটি রেস্তোরাঁর প্রধান খাদ্য পরিবেশকের স্ত্রী। সে দ্রুত সেই হোটেল ছেড়ে অন্য হোটলে গিয়ে ওঠে। ইতোমধ্যে খাদ্য পরিবেশক ও তার স্ত্রী হোটেলের সেবা অসন্তুষ্ট হয়ে অন্য হোটেলে যাওয়ার সিদ্ধান্ত নেয়। দুর্ভাগ্যক্রমে তারা চার্লি যে হোটেলে ওঠে সেই হোটলেই ওঠে। মহিলাটির কুকুর চার্লির ঘরে চলে গেলে সে কুকুরের পিছু পিছু চার্লির ঘরে প্রবেশ করে। তার স্বামী এসে তার স্ত্রীকে চার্লির ঘরে খুঁজে পায়। চার্লি চ্যাপলিন − রেভেলার বেন টার্পিন − রেভেলার বাড জেমিসন − প্রধান খাদ্য পরিবেশক এডনা পারভায়েন্স − প্রধান খাদ্য পরিবেশকের স্ত্রী লিও হোয়াইট − ফ্রেঞ্চ ড্যান্ডি/ডেস্ক ক্লার্ক ফ্রেড গুডউইন্স − দ্বিতীয় হোটেলের ডেস্ক ক্লার্ক চার্লস অ্যালেন ডিলি − রেস্তোরাঁর মালিক ফ্রাঙ্ক ডোলান − খাদ্য পরিবেশক আর্ল এসোলা − বেলবয় চ্যাপলিন প্রথমে এসানের শিকাগো স্টুডিওতে হিজ নিউ জব ছবি নির্মাণ করেন। কিন্তু এই শহরে কাজ করা তার জন্য কষ্টকর ছিল, তাই তিনি এসানের ক্যালিফোর্নিয়ার নাইলস স্টুডিওতে আসার অনুরোধ করেন। তার অনুরোধে সম্মত হয়ে এসানের প্রধান তাকে নাইলস স্টুডিওতে কাজ করার অনুমতি দেয়। আ নাইট আউট নাইলস স্টুডিও থেকে চ্যাপলিন নির্মিত প্রথম চলচ্চিত্র। Robinson, David (১৯৮৬) [১৯৮৫]। চ্যাপলিন: হিজ লাইফ অ্যান্ড আর্ট। London: Paladin। পৃষ্ঠা ১৩৮–১৩৯। আইএসবিএন 0-586-08544-0।  Bell, Geoffrey (১৯৮৪)। The Golden Gate and the Silver Screen। Associated University Press। পৃষ্ঠা ৫৮। আইএসবিএন 9780845347508। সংগ্রহের তারিখ ১ জানুয়ারি ২০১৮।  উইকিমিডিয়া কমন্সে আ নাইট আউট (১৯১৫-এর চলচ্চিত্র) সংক্রান্ত মিডিয়া রয়েছে। ইন্টারনেট আর্কাইভ থেকে বিনামূল্যে ডাউনলোডের জন্য আ নাইট আউট উপলব্ধ রয়েছে ইন্টারনেট মুভি ডেটাবেজে আ নাইট আউট (ইংরেজি) রটেন টম্যাটোসে আ নাইট আউট (ইংরেজি)